***Privitak 3.* Obrazac obrazloženja financijskog plana**

**Pomorski fakultet u Splitu za razdoblje 2025.-2027.g.**

**Sažetak djelokruga rada proračunskog korisnika**

Pomorski fakultet, kao sastavnica Sveučilišta u Splitu, koje je javno Sveučilište, doprinosi društvu razvijanjem visokoškolskog obrazovanja i cjeloživotnog učenja, te znanstveno-istraživačkog i stručnog rada na osnovi visokih standarda izvrsnosti, etike i morala. Pomorski fakultet primarno djeluje u znanstvenom području tehničkih znanosti, i to u polju tehnologija prometa i transport, što predstavlja njegovu specifičnost. Istodobno Fakultet interdisciplinarno doprinosi i drugim znanstvenim područjima i poljima, povezujući ih s pomorstvom. Na Fakultetu ukupno studira oko 1350 studenata.

Od 2000. Fakultet posjeduje Svjedodžbe kvalitete ISO 9001 izdane od klasifikacijskih društava *Bureau Veritas* i *Hrvatskog registra brodova HRB* za područje visokoškolskog obrazovanja i izobrazbe, znanstvenog i stručnog rada te izdavačke djelatnosti, te ih kontinuirano obnavlja.

Od 2014. godine Fakultet je puni član međunarodnog udruženja visokih pomorskih učilišta International Association of Maritime Universities (IAMU) koje broji oko 70 članova diljem svijeta.

Od 2015. Pomorski fakultet je, kao jedna od 14 visokoškolskih ustanova u svijetu izvan Japana, certificiran od strane japanskog ministarstva Ministry of Land Transport and Tourism (MLIT) za ukrcaj časnika na straži na brodovima pod japanskom zastavom bez dodatnih provjera.

Obrazovanje pomoraca kao i izobrazba usuglašeni su sa zahtjevima Međunarodne konvencije o standardima za izobrazbu, izdavanje svjedodžbi i držanje straže pomoraca (*Standards for Training, Certification and Watchkeeping for Seafarers – STCW*) te relevantnih zakona i pravilnika Republike Hrvatske.

Procesi obrazovanja te znanstveno-istraživački rad se usklađuju i ostvaruju sa suradnim institucijama iz zemlje i inozemstva.

Temeljnom djelatnošću Pomorskog fakulteta Sveučilišta u Splitu drži se obrazovanje prvostupnika inženjera, magistara i doktora znanosti, provedba znanstvenih istraživanja te primjene stečenih znanja.

Glavna područja djelovanja u razdoblju od 2025. - 2027. godine su:

1) obrazovati vrsne visokokvalificirane stručnjake u cilju rada na svjetskom i domaćem tržištu rada, poštujući zahtjeve informacijskog društva i društva znanja u području tehničkih znanosti, polju tehnologije prometa i transporta, grani pomorski i riječni promet. Omogućiti studentima stjecanje ovlaštenja za profesiju pomorca,

2) razvijati nove i prilagodljive raznovrsne studijske programe usporedive i razmjenjive s najboljim EU i svjetskim obrazovnim institucijama,

3) prenositi znanja u prioritetna društvena područja pomorskoga gospodarstva,

4) optimalno planirati znanstveno i stručno usavršavanje zaposlenika, a posebno napredovanje mladih istraživačkih kadrova,

5) snažno poticati znanstvenoistraživački rad na raznovrsnim projektima u financiranju domaćih, EU i svjetskih institucija,

6) na domaćim i stranim prostorima tražiti i privlačiti najkvalitetnije studente.

Studentima omogućavati aktivno sudjelovanje u radu na fakultetu, poticati razvoj poduzetništva, stvaralaštva i kreativnosti u cilju postizanja neophodnih znanja i vještina u tehničkim područjima pomorske nautike, brodostrojarstva, pomorske elektrotehničke i informatičke tehnologije, pomorske tehnologije jahti i marina, pomorskog menadžmenta, novih i srodnih područja.

Misija Pomorskog fakulteta je obrazovanje studenata i izobrazba pomoraca. Programi obrazovanja i izobrazbe sukladni su zahtjevima Međunarodne konvencije o standardima za izobrazbu, izdavanje svjedodžbi i držanje straže pomoraca (Standards for Training, Certification and Watchkeeping for Seafarers – STCW), te relevantnih zakona i pravilnika Republike Hrvatske, Ministarstva mora, pomorstva i infrastrukture.

Pomorski fakultet temeljni smisao i cilj svoga postojanja prepoznaje u dobrobiti svojih studenata, pružajući im kvalitetno visokoškolsko obrazovanje na svim razinama: preddiplomskoj, diplomskoj i poslijediplomskoj, kao i obrazovanje pomoraca po posebnom programu u sklopu cjeloživotnog obrazovanja i izobrazbi pomoraca. Na Pomorskom se fakultetu obrazovanje izvodi na osnovi akreditiranih studijskih programa i to prijediplomski, diplomski i doktorski studij izobrazbe pomoraca na osnovi dobivenih dopusnica. Ovi se studijski programi neprekidno i sustavno usklađuju sa stanjem znanosti i pomorskih tehnologija, kao i zahtjevima nacionalnih, europskih i globalnih propisa u pomorstvu. Fakultet ustrojava i izvodi sveučilišne studije kroz dvije razine sukladno Bolonjskom procesu, preddiplomski studij i diplomski studij. Završetkom svake od navedenih razina studija stječe se odgovarajući akademski naziv.

Temeljne značajke studija su:

• usklađenost i kompatibilnost studijskih programa,  
 • međunarodna jednakovrijednost diploma i zvanja,  
 • specifičnost obrazovanja pomorskih časnika u svijetu, kao i stručnjaka u pomorskom gospodarstvu i turizmu, što se ogleda u izrazitoj prožetosti znanstvenoga stručnog rada te u mogućnostima cjeloživotnog obrazovanja i izobrazbe.

Prijediplomski studij traje tri akademske godine (šest semestara) i njegovim završetkom stječe se 180 ECTS bodova i akademski naziv sveučilišni/a prvostupnik/prvostupnica (baccalaureus/baccalaurea) inženjer/inženjerka odgovarajuće struke. Studenti koji završe ovu razinu studija stječu uvjete za upis na odgovarajući diplomski studij.

Diplomski studij traje dvije akademske godine (četiri semestra) i njegovim završetkom se stječe 120 ECTS bodova i akademski naziv magistar/magistra inženjer/inženjerka odgovarajuće struke.

Danas Pomorski fakultet Sveučilišta u Splitu provodi:

• pet (5) prijediplomskih studija,

• četiri (4) diplomska,

• te jedan (1) integrirani doktorski studij.

Prijediplomski studiji Pomorskog fakulteta Sveučilišta u Splitu su:

1. Pomorska nautika,

2. Brodostrojarstvo,

3. Pomorske elektrotehničke i informatičke tehnologije,

4. Pomorske tehnologije jahta i marina i

5. Pomorski menadžment.

Diplomski studiji Pomorskog fakulteta Sveučilišta u Splitu su:

1. Pomorska nautika,

2. Brodostrojarstvo,

3. Pomorske elektrotehničke tehnologije,

4. Pomorski menadžment.

Cilj i svrha studijskih programa je obrazovanje pomorskih stručnjaka prema svjetskim normama te ostvarenje cjeloživotnog obrazovanja temeljnog elementa sustava europskoga visokog obrazovanja. Studijski programi usporedivi su sa studijskim programima sličnih visokih učilišta u svijetu, Europskoj uniji i u Republici Hrvatskoj. Programi izražavaju svoju multidisciplinarnost i povezanost znanosti i struke. Prioritet Fakulteta je kvalitetno obrazovanje studenata, a ostvaruje se kroz stalno usavršavanje (znanstveno i stručno) nastavnika i suradnika.

Nastavu na prijediplomskom i diplomskom izvode nastavnici i suradnici Fakulteta i to: 51 nastavnika u znanstveno-nastavnim zvanjima, 11 nastavnika u nastavnim zvanjima, 22 suradnik u suradničkim zvanjima, te 3 viša laboranta. U nastavi, pored nastavnika Fakulteta, sudjeluju i brojni vanjski suradnici koji svojim znanstvenim i stručnim radom te specifičnim ovlaštenjima omogućavaju izvođenje studijskih programa te podižu kvalitetu nastave.

**A621004 Redovna djelatnost Sveučilišta u Splitu**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023.(EUR) | Plan 2024.  (EUR) | Plan 2025.  (EUR) | Plan 2026.  (EUR) | Plan 2027.  (EUR) | Indeks 25./24. |
| A621004  Redovna djelatnost Pomorskog  Fakulteta u Splitu | 3.391.280 | 3.695.268 | 4.316.111 | 4.316.111 | 4.316.111 | 117 |

*Ova aktivnost/ projekt sastoji se od sljedećih elemenata/ podaktivnosti:*

1. *Financiranja rashoda za plaće*
2. *Financiranja materijalnih prava zaposlenika*
3. *Financiranja naknade zbog nezapošljavanja invalida*

*Ovu aktivnost Fakultet provodi svake godine.*

*Sredstva su planirana sukladno limitima dobivenih od Sveučilišta u Splitu, te planiranog broja zaposlenih u 2024. godini i troškova vezanih za isplatu plaća, naknada i ostalih rashoda za zaposlene.*

*Izračun financijskog plana:*

1. *Element/ podaktivnost 1:*

*U 2025. godini planirana su sredstva u iznosu od 4.235.712.- EUR za plaće i naknade za prijevoz zaposlenika,*

*te 7.200.- EUR za zdravstvene preglede zaposlenika. Sredstva su u jednakom iznosu planirana i za 2026. i 2027. godinu.*

1. *Element/ podaktivnost 2:*

*U 2025. godini planirana su sredstva u iznosu od 67.151.-EUR za materijalna prava zaposlenika. Sredstva su u jednakom iznosu planirana i za 2026. i 2027. godini.*

1. *Element/ podaktivnost 3:*

*U 2025. godini, s obzirom na planirani broj zaposlenika sredstva za uplatu naknade u državni proračun zbog nezapošljavanja invalida iznose 6.048.-EUR. Sredstva su u jednakom iznosu planirana i za 2026. i 2027. godinu.*

**A622122 Programsko financiranje javnih visokih učilišta**

*Zakonske i druge pravne osnove:*

* *Zakon o visokom obrazovanju i znanstvenoj djelatnosti*
* *Zakon o proračunu*
* *Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021., 2021./2022.*
* *Prijedlog o limitima za aktivnosti programskog financiranja na izvoru 11, Opći prihodi i primici (A622122)-plan za 2025 - 2027. godine od 04. studenog 2024. godine*
* *Zakon o osiguravanju kvalitete u znanosti i visokom obrazovanju*
* *Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta.*
* *Strategija razvoja Pomorskog fakulteta u Splitu*
* *Istraživačka strategija Pomorskog fakulteta u Splitu*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023.(EUR) | Plan 2024.  (EUR) | Plan 2025.  (EUR) | Plan 2026.  (EUR) | Plan 2027.  (EUR) | Indeks 25./24. |
| A622122  Programsko financiranje javnih visokih učilišta | 356.885 | 418.601 | 386.659 | 386.659 | 386.659 | 92,36 |

*Ova aktivnost provodi se sukladno Programskom ugovoru zaključenog u svibnju 2019. g., od akademske godine 2018./19., 2019./20. te u 2020./21., 2021./22. godini.*

*U razdoblju provedbe programskih ugovora očekuje se ostvarenje razvojnih pomaka u nastavnoj i znanstvenoj djelatnosti sufinanciranjem materijalnih troškova. Unapređenje informatičkih, tehničkih i istraživačkih kapaciteta, te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja.*

*Jasno su postavljeni i ciljevi programskog financiranja nastavne, znanstvene i umjetničke djelatnosti:*

*1. relevantnost u odnosu na sadašnje i buduće potrebe tržišta rada i razvoja gospodarstva i društva, učinkovitost i internacionalizacija visokog obrazovanja*

*2. izvrsnost znanstvenog rada*

*3. znanost i visoko obrazovanje kao pokretači promjena u društvu i gospodarstvu.*

*Izračun financijskog plana:*

*Sredstva programskog financiranja planiraju se za cijelo razdoblje 2025.-2027. godine u iznosu od* 386.659 *EUR za 2025 g. i u istom iznosu i za 2026. i 20267 godine, prema limitima dobivenih od Sveučilišta u Splitu za korisnike treće razine razdjela 080 – Ministarstvo znanosti i visokog obrazovanja.*

*Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
| *Broj*  *Znanstvenih autorskih knjiga* | *Povećanje broja znanstvenih autorskih knjiga* | *Znanstvena autorska knjiga* | *3* | *Fakultet* | *3* | *3* | *3* |
| *Broj stručnih i znanstvenih radova objavljenih u časopisima uvedenim u CC & WOS bazu* | *Znanstvena produktivnost* | *Broj radova* | *25* | *Fakultet* | *30* | *35* | *35* |
| *Broj mobilnosti vezan za stručno usavršavanje* | *Kotizacije za konferencije* | *Broj kotizacija* | *35* | *Fakultet* | *45* | *45* | *45* |

**A679091 Redovna djelatnost Sveučilišta u Splitu ( iz evidencijskih prihoda)**

*Zakonske i druge pravne osnove:*

* *Zakon o visokom obrazovanju i znanstvenoj djelatnosti*
* *Kolektivni ugovor za znanost i visoko obrazovanje*
* *Dopuna Strategije razvoja Pomorskog fakulteta u Splitu 2017.-2022.*
* *Pravilnik o ostvarivanju i načinu korištenja namjenskih i vlastitih prihoda, svibanj 2017.*
* *Pravilnik o plaćama i drugim dohodcima, listopad 2018.*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023.(EUR) | Plan 2024.  (EUR) | Plan 2025.  (EUR) | Plan 2026.  (EUR) | Plan 2027.  (EUR) | Indeks 25./24. |
| A679091  Redovna djelatnost Sveučilišta u Splitu (iz evidencijskih prihoda) | 1.049.497 | 1.203.603 | 1.153.800 | 1.153.800 | 1.153.800 | 95,86 |

*Ova aktivnost provodi se svake godine.*

*Plan rashoda redovne djelatnosti Sveučilišta u Splitu iz evidencijskih prihoda (Izvori financiranja 31 i 43) izračunat je na temelju planiranih aktivnosti iz područja Javne nabave, te procijenjenih redovnih materijalnih troškova vezanih za troškove isplata plaća zaposlenicima koji nisu u Registru Centralnog obračuna plaća, isplata prekovremenog rada i vanjske suradnje.*

*U razdoblju 2025.-2027. planirani su troškovi za pokrivanje studijskih programa koji uključuju i sve administrativne djelatnosti. Troškovi uključuju i podmirenje propisanih iznosa za uplatu Sveučilištu u Splitu za kapitalna ulaganja i razvojne programe sukladno općim aktima Sveučilišta. Odnose se na uplatu 15% od obračunatog iznosa školarina za svakog upisanog studenta, a koji nije obuhvaćen odlukom Vlade Republike Hrvatske, te 3% od vlastitih prihoda Fakulteta ostvarenih na tržištu.*

*Planom su utvrđene donacije neprofitnim organizacijama, podmirenje troškova obavljanja poslova vezanih za izradu stručnih projekata, ekspertiza i elaborata kao što su putovanja, rad nastavnika, kapitalna ulaganja i redovnih materijalnih troškova.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata: | Definicija | Jedinica | Polazna vrijednost 2024 | Izvor podataka | Ciljana vrijednost 2025. | Ciljana vrijednost 2026. | Ciljana vrijednost 2027. |
| *Poboljšanje učinkovitosti poslovnog sustava-poboljšanje poslovnih rezultata*  *Osuvremenjivanje e nastavnih planova i programa* | 1. Izmjene u nastavnim programima 2. Nastava na vojnim studijima i priprema za izvedbu na egleskom jeziku 3. Provedba ankete 4. Nastava za Erasmus studente -mogućnost izvođenja studija na engleskom jeziku | Broj studijskih programa  Broj tipova anketa  Broj studijskih programa | 9  2  6  9 | MOZVAG  Elaborati studijskih programa  Odbor za kvalitetu (arhiva)  Erasmus koordinator (arhiva)  Prodekan za nastavu (arhiva) | 9  2  6  9 | 10 (9+1)  4 (2+2)  6  10 (9+1) | 10 (9+1)  4 (2+2)  6  10 (9+1) |
| *Nabavka opreme i izgradnja laboratorija za znanstveno-nastavnu djelatnost* | 1. Daljnje opremanje laboratorija 2. Izgradnja i opremanje novih infrastrukturnih kapaciteta za provođenje znanstvenih ispitivanja ispitivanja | -  Brod | 0  0 | Prodekan za poslovodstvo (arhiva)  Prodekan za poslovodstvo (arhiva) | 0 | -  0 | -  1 |
| *Stručno usavršavanje zaposlenika* | 1. Sudjelovanje na međunarodnim konferencijama 2. Minimalno 3 osobe iz reda nenastavnog osoblja uputiti na neki od oblika stručnog osposobljavanja (radionice, seminari i sl…) | Broj odlazaka | 35  10 | Prodekan znanost (arhiva)  Tajnica Fakulteta (arhiva) | 45  12 | 45  12 | 45  12 |
| *Osnaživanje znanstveno- istraživački rad* | 1. Raspisati interne natječaje za znanstv. projekte 2. Prijava na međunarodne. kompetitivne projekte, Min. jedan po Zavodu   Prijava na | Tip internog projekta  Broj projektnih prijava | 0  13 | Prodekan za znanost (arhiva)  Prodekan za znanost (arhiva) | 2  15 | 1  16 | 1  17 |
| *Usklađivanje QMS-a* | 1. Praćenje i usuglašavanje |  | 1 | Odbor za osiguranje kvalitete i Centar za kvalitetu (arhiva) | 1 | 1 | 1 |

**A679077 EU projekti Sveučilišta u Splitu (iz evidencijskih prohoda)**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Dopuna Strategije razvoja Pomorskog fakulteta u Splitu 2017.-2022.*
* *Zakon o plaćama u državnoj službi i javnim službama, prosinac 2024.*
* *Planirani prijenosi EU sredstava na računima 6391 i 6393 - mail Sveučilišta u Splitu od 06.11.24.*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023.(EUR) | Plan 2024.  (EUR) | Plan 2025.  (EUR) | Plan 2026.  (EUR) | Plan 2027.  (EUR) | Indeks 25./24. |
| A679077  EU Projekti Sveučilišta u Splitu | 116.680 | 17.958 | 122.746 | 163.269 | 21.493 | 6.825 |

Sveučilište u Splitu provodi niz projekata čiji je partner i Pomorski fakultet u Splitu. Fakultet je partner na Projektima Micromet, MareLaw - Nadogradnja i harmonizacija nastavnog plana i programa pomorskog prava temeljenog na STCW konvenciji za studente pomorstva, te Erasmus + mobilnost studenata i osoblja.

U 2025 godini je porast prihoda novih projekata čiji su ugovori potpisani u 2024, a to su Greenrotes, gdje sudjelujemo kao partneri na projektu a nositelj je Sveučilište u Crnoj Gori, projekt ESA tj. Europske svemirske agencije, te IAMU, projekt za mlade znanstvenike.

Sukladno dobivenim limitima od Sveučilišta u Splitu planirani limiti za navedene Projekti su kako slijedi:

|  |  |  |  |
| --- | --- | --- | --- |
|  | **2025 (EUR)** | **2026 (EUR)** | **2027 (EUR)** |
| I.Segment odjeljak za EU projekte | 20.000 | 50.000 | 0 |
| II.Segment – odjeljak za međunarodnu suradnju | 12.685 | 8.340 | 0 |
| III.Segment- odjeljak za refundacije nastave Mostar | 587,30 | 0 | 0 |

Planirani su troškovi za službena putovanja, kotizacije za konferencije, članarine tuzemnim i stranim udrugama, časopisima, nabava računalne i ostale opreme, itd.